open-index/open-wikipedia-markdown huggingface dataset:
A Farewell to Kings

Το ***A Farewell to Kings*** είναι το πέμπτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 1 Σεπτεμβρίου του 1977 μέσω της δισκογραφικής εταιρίας "Anthem Records".

Ο δίσκος έφθασε στο # 33 στις Ηνωμένες Πολιτείες και το # 11 στην πατρίδα του συγκροτήματος, για να βραβευθεί ως πλατινένιος. Η εμπορική του επιτυχία ήλθε με την βοήθεια του σινγκλ "*Closer to the Heart*", το δεύτερο τους που κατάφερε να μπει στο Hot-100 του Billboard.

Η ηχογράφηση του άλμπουμ πραγματοποιήθηκε στα Rockfield Studios στη Νότια Ουαλία, κάτι που συνεχίστηκε και στον επόμενο τους δίσκο, "*[[Hemispheres]]*".

Οι κριτικές για το άλμπουμ υπήρξαν θετικές, με το "Allmusic" να του δίνει 3,5 / 5 αστέρια, το "Sputnik Music" μέσο όρο βαθμολογιών 4,3 / 5 και το "Metal Archives" 91%.

## Λίστα Τραγουδιών
1. **A Farewell to Kings** *(Lee, Lifeson, Peart)* -5:51
2. **Xanadu** *(Lee, Lifeson, Peart)* - 11:05
3. **Closer to the Heart** *(Lee, Lifeson, Peart, Talbot)* - 2:54
4. **Cinderella Man** *(Lee, Lifeson)* - 4:20
5. **Madrigal** *(Lee, Lifeson, Peart)* - 2:35
6. **Cygnus X-1 Book I: The Voyage** *(Lee, Lifeson, Peart)* - 10:25

## Θέσεις τσαρτ

## Βραβεία
***A Farewell to Kings*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 
Ηνωμένο Βασίλειο (*BPI Certification*): Χρυσός 

## Μέλη των Rush
Οι μουσικοί οι οποίοι ηχογράφησαν το "*A Farewell to Kings*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* A Farewell to Kings - Rush | Songs, Reviews, Credits, Awards | AllMusic
* Rush - A Farewell to Kings (album review) | Sputnikmusic
* Rush - A Farewell to Kings - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1977
Ζωρζ Βολίνσκυ

Ο **Ζωρζ Βολίνσκυ** ή **Ζορζ Βολίνσκι** (*Georges Wolinski* - η ορθή προφορά στα γαλλικά είναι **Ζωρζ Βολανσκί**, 28 Ιουνίου 1934 – 7 Ιανουαρίου 2015) ήταν Γάλλος σκιτσογράφος, γνωστός για τα έργα του και στη Γαλλία, αλλά και παγκοσμίως. Δολοφονήθηκε στο Παρίσι σε ηλικία 80 ετών, σε τρομοκρατική επίθεση εναντίον του προσωπικού του σατιρικού περιοδικού Charlie Hebdo. Από τον τύπο χαρακτηρίστηκε ως «βασιλιάς των σκιτσογράφων του τύπου» ή «μυθικός σκιτσογράφος» για το έργο του. Το 2005 βραβεύτηκε με το Μεγάλο Βραβείο της πόλης του Ανγκουλέμ για τα κόμικς (Grand Prix d' Angoulême) από το Διεθνές Φεστιβάλ Κόμικς του Ανγκουλέμ καθώς και με την ανώτατη κρατική διάκριση της Γαλλίας, την Ordre national de la Légion d'honneur (Λεγεώνα της Τιμής).

## Αναφορές


Κατηγορία:Σκιτσογράφοι
Κατηγορία:Γάλλοι δημιουργοί κόμικς
Όασις (βαριετέ)

Το ***Όασις*** είναι βαριετέ του 1946 γραμμένο από τον Αλέκο Σακελλάριο. Σε αυτό το θεατρικό έργο τραγούδησε για πρώτη φορά η Ρένα Βλαχοπούλου, όταν ο Μίμης Τραϊφόρος αναζήτησε νέους καλλιτέχνες. Πρόκειται για το τελευταίο από τα τέσσερα βαριετέ που γράφτηκε από τον Σακελλάριο -τα προηγούμενα ήταν τα *[[Παιχνίδια της Πένας]]*, *[[Μπουάτ Παρκ]]*, *[[Σινέ Νιους]]*.

Κατηγορία:Θεατρικά έργα
Εθνική Βιετνάμ (ποδόσφαιρο ανδρών)

Η **Εθνική Βιετνάμ** είναι η εθνική ομάδα ποδοσφαίρου του Βιετνάμ. Ελέγχεται από την Ποδοσφαιρική Ομοσπονδία Βιετνάμ. Έδρα της ομάδας είναι το Mỹ Đình National Stadium.

Τη δεκαετία του 1950 η ομάδα ήταν γνωστή σαν Εθνική Νοτίου Βιετνάμ και ήταν μια από τις 4 πιο δυνατές ομάδες της Ασίας. Συμμετείχε στην τελική φάση του Ασιατικού Κυπέλλου Εθνών το 1956 και το 1960, τερματίζοντας και τις δύο φορές στην 4η θέση. 

Όταν το Βιετνάμ ήταν χωρισμένο σε Βόρειο Βιετνάμ και Νότιο Βιετνάμ, υπήρχαν δύο εθνικές ομάδες και οι δύο ελέγχοντας από διαφορετικές ομοσπονδίες. Μετά την ένωση των δύο χωρών, δημιουργήθηκε η Εθνική Βιετνάμ.

Σήμερα, η ομάδα είναι μία από τις πιο πετυχημένες ομάδες στη Νοτιοανατολική Ασία μαζί με τις Εθνική Ταϊλάνδης (ποδόσφαιρο ανδρών), Εθνική Σιγκαπούρης (ποδόσφαιρο ανδρών), Εθνική Ινδονησίας (ποδόσφαιρο ανδρών) και Εθνική Μαλαισίας (ποδόσφαιρο ανδρών). 

## Δείτε ακόμη

* Εθνική Βορείου Βιετνάμ (ποδόσφαιρο ανδρών)
* Εθνική Νοτίου Βιετνάμ (ποδόσφαιρο ανδρών)

## Παραπομπές


## Εξωτερικοί σύνδεσμοι
* Vietnam Football Federation official site
* FIFA.com-Vietnam  Vietnam's profile from FIFA website

Κατηγορία:Ποδόσφαιρο στο Βιετνάμ
Βιετναμ
Εθνική Αφγανιστάν (ποδόσφαιρο ανδρών)

Η **εθνική ομάδα ποδοσφαίρου του Αφγανιστάν** εκπροσωπεί το Αφγανιστάν στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Αφγανιστάν. Έδρα της ομάδας είναι το Στάδιο Γκαζί.

## Ιστορία
Η μοναδική εμφάνιση του Αφγανιστάν και ο πρώτος διεθνής αγώνας υπό την Παγκόσμια Ποδοσφαιρική Ομοσπονδία (FIFA) ήταν στο τουρνουά ποδοσφαίρου των Ολυμπιακών Αγώνων στους Θερινούς Ολυμπιακούς Αγώνες του 1948 όταν αντιμετώπισε το Λουξεμβούργο στις 26 Ιουλίου 1948 και ηττήθηκε με 6–0.

## Στάδιο
Έδρα της ομάδας είναι το Στάδιο Γκαζί στην Καμπούλ, χωρητικότητας 25.000 θεατών.

## Παραπομπές


## Εξωτερικοί σύνδεσμοι
* Khorasanlions
* ELORATINGS
* Afghanland

Κατηγορία:Ποδόσφαιρο στο Αφγανιστάν
Αφγανισταν
Εθνική Κιργιστάν (ποδόσφαιρο ανδρών)

Η **Εθνική Κιργιστάν** είναι η εθνική ομάδα ποδοσφαίρου της Κιργιζίας. Ελέγχεται από την Ποδοσφαιρική Ομοσπονδία Κιργιστάν. Είναι μέλος στην Ασιατική Συνομοσπονδία Ποδοσφαίρου και στην Ποδοσφαιρική Ομοσπονδία Κεντρικής Ασίας. Έδρα της ομάδας είναι το Spartak Stadium. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου.

## Εξωτερικοί σύνδεσμοι
*Kyrgyzstan  at FIFA.com
*Kyrgyz FA  

Κατηγορία:Ποδόσφαιρο στο Κιργιστάν
Κιργισταν
Κατάλογος Προέδρων της Τουρκίας

Αυτή είναι μια πλήρης λίστα των Προέδρων της Τουρκίας που αποτελείται από έντεκα Τούρκους αρχηγούς κατά την ίδρυση της χώρας μετά την Τουρκική επανάσταση. Για την λίστα των ηγεμόνων της Οθωμανικής Αυτοκρατορίας, δείτε: Κατάλογος των σουλτάνων της Οθωμανικής Αυτοκρατορίας:
Κόλπος της Σαλούμ

μικρογραφία|Ο κόλπος της Σαλούμ
Ο **Κόλπος της Σαλούμ** (*[[αραβικά]] : خليج شركة سلوم*) είναι κόλπος της Αιγύπτου και της Λιβύης στη Μεσόγειο θάλασσα. Οφείλει το όνομα του στη πόλη Ελ Σαλούμ που βρίσκεται στις ακτές του. Βρίσκεται 300 χλμ δυτικά της Αλεξάνδρειας στα σύνορα της Αιγύπτου με τη Λιβύη και σε μιά περιοχή που είναι γνωστή σαν Μαρμαρίκα.

Ο κόλπος επειδή είναι τουριστικά αναξιοποίητος, έχει πλούσιο θαλάσσιο περιβάλλον και θεωρείται σημαντικός φυσικός βιότοπος. Στις ακτές του βρίσκουν καταφύγιο οι φώκιες μονάχους μονάχους και οι θαλάσσιες χελώνες καρέτα καρέτα.

## Παραπομπές


Κατηγορία:Κόλποι της Αιγύπτου
Κατηγορία:Υδάτινα σώματα της Λιβύης
Winterland

***Winterland*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή τετραπλού CD τον Σεπτέμβριο του 2011 μέσω της δισκογραφικής εταιρείας "Experience Hendrix". 

Οι ηχογραφήσεις του box-set πραγματοποιήθηκαν στο "Winterland Ballroom" του Σαν Φρανσίσκο στις 10, 11 και 12 Οκτωβρίου 1968, με τους Experience να παίζουν δύο σετ κάθε βραδιά, φτάνοντας σε σύνολο έξι σετ σε τρεις ημέρες.

Το πρώτο CD αποτελείται αποκλειστικά από ηχογραφήσεις που έγιναν στις 10 Οκτωβρίου, το δεύτερο από την επόμενη ημέρα, το τρίτο από τις 12 Οκτωβρίου και το τέταρτο από κάποια κομμάτια από κάθε ημέρα, τα οποία δεν συμπεριλήφθηκαν στα προηγούμενα CD, όπως και μία συνέντευξη του Χέντριξ στο "Garden" της Βοστώνης, έναν μήνα αργότερα.

## Τραγούδια του δίσκου
### CD 1
**1. Tax Free** *(Hansson, Karlsson)* - 15:15
**2. Lover Man** *(Hendrix)* - 5:21
**3. Sunshine of Your Love** *(Bruce, Clapton, Brown)* - 7:30
**4. Hear My Train A Comin' ** *(Hendrix)* - 11:33
**5. Killing Floor** *(Howlin' Wolf)* - 7:55
**6. Foxy Lady** *(Hendrix)* - 5:36
**7. Hey Joe** *(Roberts)* - 7:19
**8. [[Εθνικός ύμνος των Ηνωμένων Πολιτειών|Star Spangled Banner]]** *(Key, Smith)* - 5:56
**9. Purple Haze** *(Hendrix)* - 5:37

### CD 2
**1. Tax Free** *(Hansson, Karlsson)* - 10:01
**2. Like a Rolling Stone** *(Dylan)* - 11:46
**3. Lover Man** *(Hendrix)* - 3:45
**4. Hey Joe** *(Roberts)* - 5:12
**5. Fire** *(Hendrix)* - 3:20
**6. Foxy Lady** *(Hendrix)* - 5:12
**7. Are You Experienced?** *(Hendrix)* - 12:13
**8. Red House** *(Hendrix)* - 12:24
**9. Purple Haze** *(Hendrix)* - 5:37

### CD 3
**1. Fire** *(Hendrix)* - 4:59
**2. Lover Man** *(Hendrix)* - 4:29
**3. Like a Rolling Stone** *(Dylan)* - 11:48
**4. Manic Depression** *(Hendrix)* - 5:34
**5. Sunshine of Your Love** *(Bruce, Clapton, Brown)* - 9:01
**6. Little Wing** *(Hendrix)* - 4:01
**7. Spanish Castle Magic** *(Hendrix)* - 6:28
**8. Red House** *(Hendrix)* - 9:13
**9. Hey Joe** *(Roberts)* - 6:45
**10. Purple Haze** *(Hendrix)* - 3:42
**11. Wild Thing** *(Taylor)* - 3:30

### CD 4
**1. Foxy Lady** *(Hendrix)* - 6:05
**2. Are You Experienced?** *(Hendrix)* - 7:27
**3. Voodoo Child (Slight Return)** *(Hendrix)* - 7:43
**4. Red House** *(Hendrix)* - 15:21
**5. [[Εθνικός ύμνος των Ηνωμένων Πολιτειών|Star Spangled Banner]]** *(Key, Smith)* - 6:10
**6. Purple Haze** *(Hendrix)* - 6:15
**7. Boston Garden Backstage Interview** - 19:04

## Θέσεις τσαρτ
***Winterland*** *(άλμπουμ)*

***Επίσημη κυκλοφορία: [[13 Σεπτεμβρίου]] [[2011]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*Winterland*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μιτς Μίτσελ]]** - τύμπανα
* **Τζακ Κάσαντι** - μπάσο στο "*Killing Floor*"
* **Βέρτζιλ Γκονζάλεζ** - φλάουτο στο "*Are You Experienced?*"
* **Χέρμπι Ριτς** - πλήκτρα

## Παραπομπές


## Πηγές
* Winterland - Jimi Hendrix | Songs, Reviews, Credits, Awards | AllMusic
* Jimi Hendrix Experience, The - Winterland at Discogs
* Winterland | Rolling Stone

Κατηγορία:Δισκογραφία του Jimi Hendrix
Κατηγορία:Άλμπουμ του 2011
Star Wars: Οι Επαναστάτες

***Star Wars: Οι Επαναστάτες*** (αγγλικά: ***Star Wars Rebels***) ονομάζεται τρισδιάστατη αμερικανική τηλεοπτική σειρά κινουμένων σχεδίων, δημιουργημένη εξ ολοκλήρου στον υπολογιστή. Η σειρά δημιουργήθηκε από τον Τζορτζ Λούκας και παράχθηκε από την Lucasfilm Animation. Προβλήθηκε για πρώτη φορά στις ΗΠΑ στις 3 Οκτωβρίου του 2014 στο κανάλι Disney XD. 

Διαδραματίζεται στον φανταστικό σύμπαν *[[Star Wars|Ο Πόλεμος των Άστρων]]*. Τοποθετείται χρονικά μετά τα γεγονότα του κινηματογραφικού επεισοδίου *[[Star Wars: Επεισόδιο III – Η Εκδίκηση των Σιθ|Η Εκδίκηση των Σιθ]]* αλλά πριν τα γεγονότα της ταινίας *[[Rogue One: A Star Wars Story|Rogue Οne]]*, και συγκεκριμένα κατά την εποχή της Γαλαξιακής Αυτοκρατορίας, όπου οι Σιθ εξουσιάζουν πλέον τον Γαλαξία, ωστόσο μια επανάσταση ενάντια στην Αυτοκρατορία θα σχηματιστεί, με στόχο να την ανατρέψει. Πρωταγωνιστές είναι καινούργιοι χαρακτήρες, οι οποίοι εμφανίστηκαν για πρώτη φορά σε αυτήν την σειρά.

Η σειρά έχει λάβει γενικότερα θετική υποδοχή.

## Πλοκή

Διαδραματιζόμενη πέντε χρόνια πριν από τα γεγονότα της ταινίας ''Ο Πόλεμος των Άστρων'' και δεκαπέντε χρόνια μετά την πτώση της Γαλαξιακής Δημοκρατίας και του τάγματος των Τζεντάι στην ταινία ''Η Εκδίκηση Των Σιθ'', η σειρά αυτή ακολουθεί ένα μικρό γκρουπ επαναστατών, οι οποίοι συμμαχούν μεταξύ τους ως επιβάτες ενός διαστημοπλοίου ονόματι Ghost. Η σειρά εστιάζει επίσης στην προέλευση κάποιων ομάδων, οι οποίες σχηματίζουν την Επαναστατική Συμμαχία.

## Χαρακτήρες και φωνές

### Πρωταγωνιστές
* Τέιλορ Γκρέι ως Έζρα Μπρίτζερ
* Βανέσα Μάρσαλ ως Χίρα Σιντούλα
* Φρέντι Πρινζ Τζούνιορ ως Κέιναν Τζάρους
* Τίγια Σίρκαρ ως Σαμπίν Ρεν
* Στιβ Μπλουμ ως Γκάραζεμπ "Ζεμπ" Ορέλιος
*Ντέιβιντ Ογιελόβο ως Πράκτορας Κάλους
*Ντέιβ Φιλόνι ως Τσόπερ
*Ντι Μπράντλεϊ Μπέικερ ως Καπετάνιος Rex (Κύκλοι 2-4)
*Σαμ Γουίτγερ ως Μολ (Κύκλοι 2-3)
*Λαρς Μίκελσεν ως Μέγας Ναύαρχος Θρον (Κύκλοι 3-4)

### Δευτερεύοντες
* Άσλεϊ Εκστάιν ως Ασόκα Τάνο
* Τζέισον Άιζακς ως Μέγας Ανακριτής
*Τζέιμς Ερλ Τζόουνς ως Νταρθ Βέιντερ
*Ματ Λάντερ ως Άνακιν Σκαϊγουώκερ
*Στίβεν Στάντον ως Μέγας Μοφφ Τάρκιν
*Σαμ Γουίτνερ και Ίαν ΜακΝτάιαρμιντ ως Αυτοκράτορας Πάλπατιν
*Μέρι Ελίζαμπεθ ΜακΓκλιν ως Κυβερνήτης Αρίντα Πράις
*Φόρεστ Γουίτακερ ως Σο Γκερέρα
*Τζενεβίβ Ο'Ράιλι ως Μον Μόθμα

### Καλεσμένοι
* Άντονι Ντάνιελς ως C-3PO
* Φρανκ Οζ ως Γιόντα
* Τζέιμς Άρνολντ Τέιλορ και Στίβεν Στάντον ως Όμπι-Ουάν Κενόμπι
*Μπίλλι Ντι Γουίλιαμς ως Λάντο Καλρίσιαν
*Νέιθαν Κρες ως Γουέτζ Αντίλις

## Πρεμιέρα
Η σειρά έκανε πρεμιέρα στο Ηνωμένο Βασίλειο και στην Ιρλανδία στις 16 Οκτωβρίου του 2014.

## Παραπομπές


## Εξωτερικοί σύνδεσμοι
*

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές επιστημονικής φαντασίας κινουμένων σχεδίων
Κατηγορία:Τηλεοπτικές σειρές της Lucasfilm
Κατηγορία:Τηλεοπτικές σειρές του Disney Channel
Κατηγορία:Τηλεοπτικές σειρές του Disney XD
FSB

Το αρκτικόλεξο **FSB** μπορεί να αναφέρεται:
* Στην Ομοσπονδιακή Υπηρεσία Ασφαλείας της Ρωσικής Ομοσπονδίας (ρωσικά: ФСБ, λατινικό αρκτικόλεξο: FSB)
* Στον Εμπρόσθιο δίαυλο  (**F**ront-**s**ide **b**us)
Μαράτι (γλώσσα)

Η **γλώσσα Μαράτι** είναι Ινδοάρια γλώσσα. Είναι επίσημη γλώσσα μαζί με άλλες στις πολιτείες Μαχαράστρα και Γκόα της Δυτικής Ινδίας και μία από τις 23 επίσημες γλώσσες της Ινδίας. Το 2001 υπήρχαν 73 εκατομμύρια ομιλητές της και κατατάσσεται στην 19η θέση με τις πιο ομιλούμενες γλώσσες στον κόσμο. Η γλώσσα Μαράτι διαθέτει τον τέταρτο μεγαλύτερο αριθμό φυσικών ομιλητών στην Ινδία και η γραπτή της παράδοση είναι από τις παλαιότερες μεταξύ των σύγχρονων Ινδοάριων γλωσσών, καθώς τα έργα της χρονολογούνται από το 900 μ.Χ.Η γλώσσα Μαράτι είναι μια από τις πολλές γλώσσες που κατάγονται από τη γλώσσα Μαχαράστρι Πράκριτ.

## Λογοτεχνία Μαράτι 12ος - 17ος αιώνας

### Γιαντάβα

Η λογοτεχνία της γλώσσας Μαράτι ξεκίνησε και μεγάλωσε χάρη στην ανάδυση της δυναστείας Γιαντάβα των Ντεβγκίρι που υιοθέτησαν την γλώσσα Μαράτι ως γλώσσα της αυλής και υποστήριζαν τους μελετητές αυτής της γλώσσας. Περαιτέρω ανάπτυξη και χρήση της γλώσσας έγινε λόγω δυο θρησκευτικών σεκτών - η Μαχανουμπχάβα και Βαρκάρι οι οποίοι υιοθέτησαν την γλώσσα ως μέσο για να κηρύττουν τα δόγματά της αφοσιωσής τους. Η γλώσσα Μαράτι είχε τύχει αξιότιμη θέση στη δικαστική ζωή την περίοδο των Σέουνα βασιλιάδων. Κατά την διάρκεια των τελευταίων τριών Σέουνα βασιλιάδων, μεγάλο μέρος της λογοτεχνίας σε στίχο και πρόζα, στην αστρολογία, την ιατρική,στη Βεντάντα, στις Πουράνας δημιουργήθηκαν τότε.  

## Εξωτερικοί σύνδεσμοι

Κατηγορία:Γλώσσες της Ινδίας
Κατηγορία:Ινδοάριες γλώσσες
Κρίση της Μπιζέρτα

Η **Κρίση της Μπιζέρτα** (*Crise de Bizerte*) συνέβη τον Ιούλιο του 1961, όταν η Τυνησία προέβη σε αποκλεισμό της γαλλικής ναυτικής βάσης στη Μπιζέρτα της Τυνησίας, ελπίζοντας να εξαναγκαστεί η Γαλλία να εκκενώσει τη βάση.

## Ιστορικό
Η Μπιζέρτα ήταν γαλλική ναυτική βάση από το 1895 και θέατρο σκληρότατων μαχών μεταξύ Γερμανών και συμμάχων για την ανακατάληψή της το 1943. Επίσης ήταν σταθμός επιβίβασης των συμμαχικών δυνάμεων που έλαβαν μέρος το 1944 στην απόβαση στη Σικελία και την Ιταλία. Το 1961 μετατράπηκε σε πεδίο αντιπαράθεσης Γαλλίας-Τυνησίας. Την αφορμή έδωσε η απόφαση του Τυνήσιου προέδρου Χαμπίμπ Μπουργκίμπα να διατάξει τον αποκλεισμό των γαλλικών στρατιωτικών εγκαταστάσεων, ώστε να ικανοποιηθεί το αίτημά του για την εκκένωση των βάσεων από τα γαλλικά στρατεύματα. Ωστόσο, η κρίση σοβούσε από καιρό. Ενταγμένο στο ιστορικό περίγραμμα της καταρρέουσας αποικιοκρατίας και του αφυπνιζόμενου εθνικισμού στην Αφρική, το ζήτημα της Μπιζέρτα τέθηκε αμέσως μετά την ανεξαρτησία της Τυνησίας και ήταν, εκτός των άλλων, συνυφασμένο με τις διεκδικήσεις του Μπουργκίμπα επί της Σαχάρας και με το αίτημά του να μεταβληθούν τα σύνορα με την Αλγερία. Η κορύφωση ήρθε στις 19 Ιουλίου, όταν 10.000 Τυνήσιοι εθελοντές απέκλεισαν τη βάση και έστησαν οδοφράγματα σε όλες τις οδικές αρτηρίες. Την επομένη χιλιάδες διαδηλωτές διακήρυξαν μπροστά στο προεδρικό μέγαρο στην Τύνιδα την απόφασή τους να πολεμήσουν μέχρι τέλους. Η μάχη άρχισε την ίδια ημέρα και κράτησε μέχρι τις 22 Ιουλίου, οπότε γαλλικά στρατεύματα διέσπασαν τον κλοιό και εισήλθαν στη βάση, εξουδετερώνοντας τους Τυνήσιους, οι οποίοι έχασαν συνολικά 630 άνδρες. Τελικά επιβλήθηκε κατάπαυση του πυρός τόσο στην Μπιζέρτα όσο και στις παραμεθόριες περιοχές της Σαχάρας, όπου είχαν διεισδύσει Τυνήσιοι εθελοντές για να στήσουν τη σημαία της χώρας τους.

Το ζήτημα προσέλαβε στη συνέχεια διεθνείς διαστάσεις, με αλλεπάλληλες θυελλώδεις συνεδριάσεις στο Συμβούλιο Ασφαλείας του Ο.Η.Ε. και καταδίκη της Γαλλίας, η οποία, ωστόσο, επέμεινε μέχρι τέλους στη διευθέτηση της κρίσης με διμερείς διαπραγματεύσεις και όχι με διεθνή μεσολάβηση. Η εκτόνωση επήλθε το φθινόπωρο του 1961 και την 1η Οκτωβρίου οι Γάλλοι αποσύρθηκαν από την πόλη της Μπιζέρτα στη ναυτική βάση.

## Πηγές
**Σύγκρουση Γαλλίας-Τυνησίας για την Μπιζέρτα*, Ιστορικό Λεύκωμα 1961, σελ. 102-103, Καθημερινή, Αθήνα (1997)

Κατηγορία:Ιστορία της Τυνησίας
22ο Συνέδριο του Κομμουνιστικού Κόμματος της Σοβιετικής Ένωσης

Το **22ο Συνέδριο του [[Κομμουνιστικό Κόμμα της Σοβιετικής Ένωσης|Κομμουνιστικού Κόμματος της Σοβιετικής Ένωσης]]** πραγματοποιήθηκε από τις 17 έως τις 31 Οκτωβρίου του 1961. Στις δεκατεσσάρων ημερών συνεδρίες (στις 22 Οκτωβρίου δεν πραγματοποιήθηκε συνεδρία), συμμετείχαν 4.413 σύνεδροι και αντιπρόσωποι από 83 κομμουνιστικά κόμματα ξένων χωρών.

## Παραπομπές


## Εξωτερικοί σύνδεσμοι
*Documents of the 22nd Congress of the CPSU, Vol I Internet Archive 
*Documents of the 22nd Congress of the CPSU, Vol II Internet Archive 
*Tony Cliff, *[https://www.marxists.org/archive/cliff/works/1961/11/22congress.htm The 22nd Congress]*, Socialist Review (Νοέμβριος 1961) 

Κατηγορία:Ιστορία της Σοβιετικής Ένωσης
Κατηγορία:Κομμουνιστικό Κόμμα της Σοβιετικής Ένωσης
Κατηγορία:1961
Sonic Youth (EP)

Το "**Sonic Youth** "είναι το ντεμπούτο EP των Sonic Youth. Ήταν κυκλοφόρησε τον Μάρτιο του 1982 από την Neutral Records του Glenn Branca. Είναι η μόνη κυκλοφορία με τον Richard Edson στα ντραμς. Το "Sonic Youth" διαφέρει στιλιστικά από το μετέπειτα έργο του συγκροτήματος με μεγαλύτερη ενσωμάτωση καθαρών κιθάρων, κανονική ρύθμιση, καθαρή παραγωγή και post-punk στυλ.

## Κομμάτια

* Ηχογραφήθηκε ζωντανά στα πλαίσια του Music for Millions Festival στο New Pilgrim Theatre της Νέας Υόρκης στις 18 Σεπτεμβρίου 1981, εκτός του "Where the Red Fern Grows (Studio)", το οποίο ηχογραφήθηκε στα Radio City Music Hall Studios

## Συντελεστές
* Thurston Moore – κιθάρα, φωνή, μπάσο ("The Good and the Bad"), παραγωγή
* Kim Gordon – μπάσο, φωνή, κιθάρα ("The Good and the Bad"), παραγωγή
* Lee Ranaldo – κιθάρα, φωνή, τρυπάνι ("The Burning Spear"), παραγωγή
* Richard Edson – ντραμς, παραγωγή
* Don Hunerberg – μηχανικός

## Παραπομπές


Κατηγορία:Άλμπουμ του 1982
Σύνοδος κορυφής στη Βιέννη

Η **Σύνοδος κορυφής της Βιέννης** ήταν μία συνάντηση κορυφής που πραγματοποιήθηκε στις 4 Ιουνίου του 1961 στη Βιέννη της Αυστρίας, μεταξύ του προέδρου των Η.Π.Α. Τζον Φιτζέραλντ Κένεντι και του Σοβιετικού ηγέτη Νικίτα Χρουστσόφ. Οι ηγέτες των δύο υπερδυνάμεων της εποχής του Ψυχρού Πολέμου συζήτησαν πολλά θέματα για τις σχέσεις μεταξύ των δύο χωρών.

Η πρώτη αυτή συνάντηση μεταξύ των δύο ηγετών είχε γεννήσει ελπίδες στην ανθρωπότητα. Το ερώτημα ήταν αν η αντισταλινική πολιτική φιλελευθεροποίησης στο εσωτερικό της Ε.Σ.Σ.Δ. που ακολουθούσε ο Χρουστσόφ θα καταστούσε δυνατόν να εκφραστεί και σε ηπιότερη σοβιετική στάση στις διεθνείς σχέσεις, πολύ περισσότερο που στις Η.Π.Α. ο ψυχροπολεμικός πρόεδρος Ντουάιτ Αϊζενχάουερ είχε αντικατασταθεί από τον φιλελεύθερο Τζον Κένεντι. Παρά τις μεγάλες προσδοκίες, το κλίμα της συνάντησης ήταν ήδη δηλητηριασμένο. Από τη μία η προ διμήνου εισβολή στην Κούβα αντεπαναστατών, την οποία είχαν οργανώσει και στηρίξει οι Η.Π.Α., από την άλλη η διαφαινόμενη πρόθεση της Ε.Σ.Σ.Δ. να σκληρύνει τη στάση της στο Βερολίνο συνιστούσαν κλιμάκωση του ψυχρού πολέμου και όχι τάσεις συνδιαλλαγής.

Πραγματικά, παρά τις εκτιμήσεις εκείνων των αισιόδοξων αναλυτών που προσπαθούσαν να πείσουν τον κόσμο ότι αυτή καθ' εαυτή η επανάληψη των επαφών των δύο υπερδυνάμεων σε ανώτατο πολιτικό επίπεδο αποτελούσε επιτυχία, η αποτυχία της συνόδου κορυφής συνέτεινε στην επιδείνωση της διεθνούς κατάστασης.

Δύο μήνες αργότερα η Ε.Σ.Σ.Δ. προκάλεσε παγκόσμια κρίση στο Βερολίνο, ενώ η Μόσχα προέβη σε θεαματική επίδειξη ισχύος με δοκιμαστικές εκρήξεις πυρηνικών βομβών πολύ ισχυρότερων από εκείνων των Η.Π.Α. Υπό το κράτος της αποτυχίας ο Τζον Κένεντι ωθήθηκε σε μοιραίες επιλογές. *"Έχουμε χάσει την αξιοπιστία μας ως μεγάλη δύναμη και νομίζω ότι το Βιετνάμ είναι το καλύτερο μέρος για να την ανακτήσουμε"* εξομολογήθηκε λίγο αργότερα στον κορυφαίο Αμερικανό δημοσιογράφο Τζέιμς Φέστον.

## Παραπομπές


## Εξωτερικοί σύνδεσμοι
*Vienna Summit historycentral.com
*The Kennedy-Khrushchev Conference for Dummies  The Weekly Standard

Κατηγορία:Σύνοδοι κορυφής
Κατηγορία:Ψυχρός Πόλεμος
Επιβάτες για την Ελευθερία

Οι **Επιβάτες για την Ελευθερία** (*Freedom Riders*) ήταν ακτιβιστές πολιτικών δικαιωμάτων που το 1961 πραγματοποίησαν ταξίδια διαμαρτυρίας στις νότιες Πολιτείες των Η.Π.Α., διακηρύσσοντας ότι ο φυλετικός διαχωρισμός στα δημόσια λεωφορεία ήταν αντισυνταγματικός. 

Κατά το 1961, το υπεραστικό λεωφορείο συμβόλιζε περισσότερο από οτιδήποτε άλλο τον αντιρατσιστικό αγώνα στις Η.Π.Α. Ο φυλετικός διαχωρισμός στα λεωφορεία και τις στάσεις τους είχε κηρυχθεί αντισυνταγματικός από το Ανώτατο Δικαστήριο, αλλά στις πολιτείες του Νότου παρέμενε, όπως και πολλές άλλες μορφές ρατσισμού, σε ισχύ.

Έτσι, στις 4 Μαΐου του 1961, μία ομάδα λευκών και μαύρων "Επιβατών για την Ελευθερία", όπως θα έμεναν στην ιστορία, ξεκίνησαν από την Ουάσινγκτον ταξίδι διαμαρτυρίας με λεωφορείο.

Τελικός προορισμός ήταν η Νέα Ορλεάνη. Ωστόσο, το ταξίδι τελείωσε στην Αλαμπάμα, όπου, απούσης της αστυνομίας, λευκοί κάτοικοι του Μπέρμιγχαμ, που όπως αποδείχθηκε αργότερα ήταν μέλη και οπαδοί της Κου-Κλουξ-Κλαν, απαγόρευσαν τη διέλευση των λεωφορείων και ξυλοκόπησαν με μανία τους διαδηλωτές, οι οποίοι υποχρεώθηκαν τελικά να επιστρέψουν στην Ουάσινγκτον αεροπορικώς. Τη θέση τους, όμως, πήραν άλλοι διαδηλωτές, καθώς στις 20 Μαΐου δεκαοκτώ φοιτητές ταξίδεψαν από το Μπέρμιγχαμ στην πρωτεύουσα της Αλαμπάμα, το Μοντγκόμερι. Στο τέλος της διαδρομής, τους διαδηλωτές περίμεναν εκατοντάδες συγκεντρωμένοι ρατσιστές. Όλοι οι διαδηλωτές, αλλά και μέλη του τύπου, ξυλοκοπήθηκαν, αλλά με ιδιαίτερη μανία χτυπήθηκαν οι λευκοί που συμμετείχαν στο "ταξίδι της ελευθερίας". Τα επεισόδια έλαβαν τέτοια έκταση που η πολιτεία τέθηκε υπό στρατιωτικό νόμο και ο υπουργός Δικαιοσύνης Ρόμπερτ Κένεντι, ένθερμος υποστηρικτής των διαδηλωτών, έστειλε εκατοντάδες άνδρες της Εθνικής Φρουράς της Αλαμπάμα για να αποκαταστήσουν, έστω και προσωρινά, την τάξη.   

## Παραπομπές


Κατηγορία:Ρατσισμός στις Ηνωμένες Πολιτείες
Κατηγορία:Ιστορία των αφροαμερικανικών πολιτικών δικαιωμάτων
Κατηγορία:Αμερικανοί ακτιβιστές
Star Wars: Πόλεμος των Κλώνων (τηλεοπτική σειρά, 2003)

***Star Wars: Πόλεμος των Κλώνων *** (αγγλικά: ***Star Wars: Clone Wars***) ονομάζεται αμερικανική τηλεοπτική μίνι σειρά δισδιάστατων κινουμένων σχεδίων. Η σειρά αυτή δημιουργήθηκε από τους Τζορτζ Λούκας και Τζέντι Ταρτακόβσκι, παράχθηκε από την Lucasfilm Ltd. σε συνεργασία με το Cartoon Network Studios και προβλήθηκε για πρώτη φορά στην Αμερική, στο κανάλι Cartoon Network στις 7 Νοεμβρίου του 2003. Διαδραματίζεται στο φανταστικό σύμπαν ''Ο Πόλεμος των Άστρων'', ενώ χρονικά τοποθετείται κατά την περίοδο ανάμεσα στα κινηματογραφικά επεισόδια της δεύτερης τριλογίας, ''Η Επίθεση των Κλώνων'' και ''Η Εκδίκηση των Σιθ'' και συγκεκριμένα κατά την διάρκεια του Πολέμου των Κλώνων, εξ' ου και ο τίτλος της σειράς. Πρωταγωνιστές είναι κυρίως χαρακτήρες που εμφανίστηκαν και στις κινηματογραφικές ταινίες της δεύτερης τριλογίας του σύμπαντος *Ο Πόλεμος των Άστρων* όπως ο Άνακιν Σκαϊγουώκερ, ο Όμπι-Ουάν Κενόμπι, ο Γιόντα καθώς και άλλοι Ιππότες του Τάγματος των Τζεντάι, οι οποίοι κατά την διάρκεια του Πολέμου των Κλώνων, ηγούνται κλώνων στρατιωτών σε μάχες ενάντια σε στρατούς μαχητικών ανδροειδών του κινήματος των Αυτονομιστών και των Σιθ. 

Από την κυκλοφορία του και μετά έχει λάβει κριτικούς επαίνους και βαθμολογήθηκε στο No. 21 στην λίστα του IGN 100 Καλύτερες Τηλεοπτικές Σειρές Κινουμένων Σχεδίων. Μετά την απόκτηση της Lucasfilm από την εταιρία The Walt Disney Company η σειρά έπαψε να αποτελεί μέρος του κανόνα.

## Περίληψη
Το κυρίως θέμα αυτής της σειράς είναι οι περιπέτειες των Τζεντάι Όμπι-Ουάν Κενόμπι και Άνακιν Σκαϊγουώκερ κατά την διάρκεια του Πολέμου των Κλώνων όπου ηγούνται ενός στρατού κλώνων ενάντια στους Αυτονομιστές.

## Ηθοποιοί και Χαρακτήρες

* Ματ Λούκας ως η φωνή του Άνακιν Σκαϊγουώκερ
*Τζέιμς Άρνολντ Τέιλορ ως η φωνή του Όμπι-Ουάν Κενόμπι, του Βοηθού No. 1 και του Βοηθού No. 3
*Τομ Κέιν ως η φωνή του Γιόντα
*Γκρέι ΝτεΛάιλ ως η φωνή της Πάντμε Αμιντάλα, της Ασάζ Βέντρες και της Σακ Τι
*Άντονι Ντάνιελς ως η φωνή του C-3PO
*Κόρεϊ Μπάρτον ως η φωνή του Κόμη Ντούκου, του Σαν Χιλ και του Πολεμιστή No. 2 
*Τζον ΝτιΜάτζιο ως η φωνή του Στρατηγού Γκρίβους (Κύκλος 2) και ενός Πάνταγουαν
*Ρίτσαρντ ΜακΓκόναγκλ ως η φωνή του Στρατηγού Γκρίβους (Κύκλος 3) και του Κίτ Φίστο
*Νικ Τζέιμσον ως η φωνή του Πάλπατιν/Νταρθ Σίντιους
*Ντάραν Νόρις ως η φωνή του Κι-Άντι-Μούντι και της Ήβεν Πιελ
*Τέρενς Κ. Κάρσον ως η φωνή του Μέις Γουίντου και της Σέσι Τιν
*Αντρέ Σολιούζο ως η φωνή των Κλώνων Στρατιωτών και του Καπετάνιου Τάιφο

## Παραπομπές


## Εξωτερικοί σύνδεσμοι
*

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές της Lucasfilm
Κατηγορία:Τηλεοπτικές σειρές του Cartoon Network
Κατηγορία:Τηλεοπτικές σειρές επιστημονικής φαντασίας κινουμένων σχεδίων
Κατηγορία:Στρατιωτικές τηλεοπτικές σειρές επιστημονικής φαντασίας
Caproni Vizzola F.5

Το **Caproni Vizzola F.5** ήταν ιταλικό μονοθέσιο μονοκινητήριο μαχητικό του Δευτέρου Παγκοσμίου Πολέμου. 

## Σχεδιασμός και ανάπτυξη
Το F.5 αναπτύχθηκε παράλληλα με το Caproni Vizzola F.4. Τα δύο αεροσκάφη είχαν κοινή άτρακτο. Ο σχεδιασμός ξεκίνησε στα τέλη του 1937 με επικεφαλής τον αρχισχεδιαστή F. Fabrizi. Η άτρακτος είχε σκελετό κατασκευασμένο από συγκολλημένες ατσάλινες δοκούς και ήταν καλυμμένη με φύλλα ντουραλουμινίου. Οι πτέρυγες ήταν ξύλινες. Το F.5 προωθούνταν από τον 14-κίλυνδρο αστεροειδή κινητήρα Fiat A.74 R.C. 38, ενώ το F.4 από υδρόψυκτο κινητήρα.

Το πρωτότυπο F.5 πραγματοποίησε την παρθενική του πτήση στις 19 Φεβρουαρίου 1939. Στις επίσημες δοκιμές φάνηκε ότι το αεροσκάφος ήταν πολύ ευέλικτο και έτσι δόθηκε στην κατασκευάστρια παραγγελία για την κατασκευή δεύτερου πρωτοτύπου καθώς και 12 αεροσκαφών προπαραγωγής. Το τελευταίο εξ αυτών μετασκευάστηκε και έγινε το πρώτο -και μοναδικό- F.4. Τα υπόλοιπα παραδόθηκαν στην Ιταλική Βασιλική Αεροπορία (*Regia Aeronautica*).

Εκτός από τα αεροσκάφη προπαραγωγής και τα πρωτότυπα, δεν κατασκευάστηκαν άλλα F.5 διότι η κατασκευάστρια επέλεξε να επικεντρωθεί στο πιο προηγμένο Caproni Vizzola F.6M. Προτάθηκε η εξαγωγή του τύπου σε άλλες χώρες, αλλά δεν πωλήθηκαν αεροσκάφη.

## Επιχειρησιακή ιστορία
Η αεροπορία διέθεσε τα 11 αεροσκάφη προπαραγωγής στην 51η Πτέρυγα για χρήση στις πολεμικές επιχειρήσεις. Στα 1942 τα αεροσκάφη αξιοποιούνταν από το 167° *Gruppo* σαν νυχτερινά μαχητικά.

## Εκδόσεις
;F.5
:Πρωτότυπα και αεροσκάφη προπαραγωγής με κινητήρα Fiat A.74 R.C. 38. Κατασκευάστηκαν 13 αεροσκάφη, ενώ το 14ο μετατράπηκε στο Caproni Vizzola F.4.
;F.5bis
:Ένα F.5 με ισχυρότερο κινητήρα Alfa Romeo R.A.I000 R.C.44-la Monsonie των 1175&nbsp;hp.
;F.5 Gamma
:Μονοθέσιο ή διθέσιο εκπαιδευτικό με αερόψυκτο κινητήρα Isotta-Fraschini Gamma R.C.35 IS ισχύος 540&nbsp;hp και ένα πολυβόλο Breda-SAFAT των 7,7&nbsp;mm. Δεν κατασκευάστηκε.

## Χρήστες
; Ιταλία
* Ιταλική Βασιλική Αεροπορία (*Regia Aeronautica*)

## Δείτε επίσης

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία

* 
*Green, William, and Gordon Swanborough. *The Complete Book of Fighters: An Illustrated Encyclopedia of Every Fighter Aircraft Built and Flown*. New York: SMITHMARK Publishers, 1994. ISBN 0-8317-3939-8.

Vizzola F.5
Κατηγορία:Αεροσκάφη του Β' Παγκοσμίου Πολέμου
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Caproni Vizzola F.4

Το **Caproni Vizzola F.4** ήταν ιταλικό μονοθέσιο μονοκινητήριο μαχητικό του Δευτέρου Παγκοσμίου Πολέμου. Κατασκευάστηκε μονάχα ένα πρωτότυπο.

## Σχεδιασμός και ανάπτυξη
Το F.4 αναπτύχθηκε παράλληλα με το Caproni Vizzola F.5. Τα δύο αεροσκάφη είχαν ίδια άτρακτο. Ο σχεδιασμός ξεκίνησε στα τέλη του 1937 με επικεφαλής τον αρχισχεδιαστή F. Fabrizi. Η άτρακτος είχε σκελετό κατασκευασμένο από συγκολλημένες ατσάλινες δοκούς και ήταν καλυμμένη με φύλλα ντουραλουμινίου. Οι πτέρυγες ήταν ξύλινες. Ο Fabrizi και η ομάδα του ήθελαν το F.4 να έχει τον 12-κύλινδρο κινητήρα υδρόψυκτο κινητήρα Isotta-Fraschini Asso 121 R.C.40 των 959 hp, όμως το Ιταλικό Υπουργείο Αεροπορίας δεν επιθυμούσε την χρήση του σε μαχητικά αεροσκάφη. Αυτό είχε σαν συνέπεια να σταματήσει προσωρινά η ανάπτυξη του F.4 και να επικεντρωθεί η σχεδιαστική ομάδα στο F.5 που διέθετε αστεροειδή κινητήρα.

Το καλοκαίρι του 1939 η Ιταλία παρέλαβε τον πρώτο υδρόψυκτο Daimler-Benz DB 601A, γερμανικής κατασκευής. Ήταν ένας πολύ ισχυρός για την εποχή κινητήρας που έφτανε τους 1175 hp. Το Υπουργείο επέτρεψε την χρήση του με μαχητικά και έτσι αυτός εγκαταστάθηκε στο τελευταίο από τα F.5 προπαραγωγής, που έγινε το πρωτότυπο F.4. Το αεροσκάφος πραγματοποίησε την παρθενική του πτήση τον Ιούλιο του 1940.

Το προαναφερθέν πρωτότυπο ήταν το μοναδικό F.4. Το πρόγραμμα δεν συνεχίστηκε διότι η κατασκευάστρια αποφάσισε να επικεντρωθεί στο πιο προηγμένο τεχνολογικά Caproni Vizzola F.6M.

## Επιχειρησιακή ιστορία
Το F.4 διατέθηκε στην 303η *Squadriglia*, η οποία το χρησιμοποίησε επιχειρησιακά το 1942.

## Χρήστες
; Ιταλία
* Ιταλική Βασιλική Αεροπορία (*Regia Aeronautica*)

## Δείτε επίσης

### Αεροσκάφη που σχετίζονται με την ανάπτυξη του F.4
*Caproni Vizzola F.5

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία

*Green, William, and Gordon Swanborough. *The Complete Book of Fighters: An Illustrated Encyclopedia of Every Fighter Aircraft Built and Flown*. New York: SMITHMARK Publishers, 1994. ISBN 0-8317-3939-8.
* Thompson, Jonathan. *Italian Civil and Military Aircraft 1930-1945*. Aero Publishing Inc.. United States of America. ISBN 0-8168-6500-0

Vizzola F.4
Κατηγορία:Αεροσκάφη του Β' Παγκοσμίου Πολέμου
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Εθνική Ιορδανίας (ποδόσφαιρο ανδρών)

Η **Εθνική Ιορδανίας** είναι η εθνική ποδοσφαιρική ομάδα της Ιορδανίας. Ελέγχεται από την Ποδοσφαιρική Ομοσπονδία Ιορδανίας. Έδρα της ομάδας είναι το Amman International Stadium. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου, αλλά έχει συμμετάσχει δύο φορές στο Ασιατικό Κύπελλο Εθνών Ποδοσφαίρου, το 2004 και το 2011, φτάνοντας και τις δύο φορές στα προημιτελικά της διοργάνωσης.

## Εξωτερικοί σύνδεσμοι
*Jordan  at FIFA.com
*Jordan Football Federation Official Website
*http://www.kooora.com/?team=307
*http://www.soccerway.com/teams/jordan/jordan/
*http://www.futbol24.com/team/AFC/Jordan/

Κατηγορία:Ποδόσφαιρο στην Ιορδανία
Ιορδανια
Εθνική Λιβάνου (ποδόσφαιρο ανδρών)

Η **Εθνική Λιβάνου** εκπροσωπεί τον Λίβανο στις διεθνείς ποδοσφαιρικές διοργανώσεις. Η ομάδα ελέγχεται από την Ποδοσφαιρική Ομοσπονδία Λιβάνου, η οποία είναι μέλος της Ασιατικής Συνομοσπονδίας Ποδοσφαίρου (AFC) και της Ποδοσφαιρικής Ομοσπονδίας Δυτικής Ασίας. Έδρα της ομάδας είναι το Camille Chamoun Sports City Stadium. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου.

## Παραπομπές


## Εξωτερικοί σύνδεσμοι
* Lebanon at FIFA.com 
* Lebanon at AFC website 

Κατηγορία:Εθνική Λιβάνου (ποδόσφαιρο)
Λιβανος
Εθνική Μπαχρέιν (ποδόσφαιρο ανδρών)

Η **Εθνική Μπαχρέιν** είναι η εθνική ομάδα ποδοσφαίρου του Μπαχρέιν. Ελέγχεται από την Ποδοσφαιρική Ομοσπονδία Μπαχρέιν. Ιδρύθηκε το 1951 και εντάχθηκε στη FIFA το 1966. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου. Στο Ασιατικό Κύπελλο Ποδοσφαίρου 2004 κατέκτησε την 4η θέση. Έδρα της ομάδας είναι το Bahrain National Stadium.

## Εξωτερικοί σύνδεσμοι
* Bahrain Football Association official website
* Bahrain  στο FIFA.com

Κατηγορία:Ποδόσφαιρο στο Μπαχρέιν
Μπαχρειν
Gothic metal

Το **Gothic metal** είναι είδος ακραίας μουσικής, που αναπτύχθηκε στο Ηνωμένο Βασίλειο και στη Νορβηγία και τις Ηνωμένες Πολιτείες στις αρχές της δεκαετίας του 1990. Είναι ένα είδος μουσικής που άρχισε να αναπτύσσεται όταν ορισμένα συγκροτήματα του doom metal και του death-doom άρχισαν να εμπνέονται από ορισμένα στοιχεία της μουσικής gothic όπως το gothic rock και κυρίως η ατμοσφαιρική Dark Wave (neoclassical wave, ethereal wave) για να προσθέσουν στη μουσική τους ορισμένες ατμόσφαιρες.. Πρωτοπόροι του είδους υπήρξαν οι Paradise Lost, Anathema και My Dying Bride, ενώ άλλα σπουδαία ονόματα υπήρξαν οι Type O Negative από τις Ηνωμένες Πολιτείες, οι The Gathering από την Ολλανδία και οι Tiamat από τη Σουηδία. Οι νορβηγικές μπάντες Theatre of Tragedy, Tristania και The Sins of thy Beloved έπαιξαν επίσης σημαντικό ρόλο στην ανάπτυξη του ύφους με τη συστηματοποίηση του στοιχείου που αναφέρεται ως «η ομορφιά και το τέρας». Στην Ελλάδα, η μπάντα On Thorns I Lay ήταν επίσης ένας από τους πρωτοπόρους στην ανάπτυξη αυτών των χαρακτηριστικών προς το τέλος της δεκαετίας του 1990.

## Χαρακτηριστικά
To gothic metal αναμειγνύει τις χαμηλά κουρδισμένες κιθάρες και τους πεσιμιστικούς στίχους του doom metal με τη σκοτεινή και ρομαντική ατμόσφαιρα του gothic rock. Οι στίχοι των τραγουδιών έχουν συνήθως να κάνουν με την απώλεια, τον θάνατο, τον ρομαντισμό, τη χαμένη αγάπη και τη γοτθική φαντασία. Τα φωνητικά ποικίλουν από γρυλίσματα μέχρι βαρύτονα και καθαρά, ενώ το γοτθικό στοιχείο έχει αναμειχθεί με ακραία είδη του metal, όπως το black ή το death metal.

## Καταβολές
Από τις αρχές της δεκαετίας του 1970, πολλά συγκροτήματα επηρέασαν τη δημιουργία και την αισθητική του gothic metal, μεταξύ αυτών οι Black Sabbath, Celtic Frost, Rainbow, Dio, Blue Öyster Cult, Deep Purple και Mercyful Fate.

Στα μέσα της δεκαετίας του 1980, εμφανίστηκε το gothic rock, ως αποτέλεσμα του κινήματος του πανκ. Πιο γνωστό συγκρότημα του είδους υπήρξαν οι The Cure, ενώ ιδιαίτερα επιδραστικοί υπήρξαν οι Christian Death.

Στις αρχές της δεκαετίας του '90 πραγματοποίησαν το δισκογραφικό τους ντεμπούτο ονόματα όπως οι My Dying Bride, Paradise Lost και Anathema, με ήχο που συνδύαζε το death metal, το doom και το gothic, ενσωματώνοντας στον ήχο τους πλήκτρα, γυναικεία φωνητικά, κ.α..

## Αξιόλογα συγκροτήματα του είδους

## Πηγές
* Heavy Metal Classifications: A History of Gothic Metal
* Defining Gothic Metal: The Truth And Lies Of The Scene
* Top 100 Gothic metal albums - Metal Storm

Κατηγορία:Είδη heavy metal
Μοντίμπο Κεϊτά (1942-2021)

Ο **Μοντίμπο Κεϊτά** (Modibo Keita, 31 Ιουλίου 1942-2 Ιανουαρίου 2021) ήταν πολιτικός του Μάλι, ο οποίος υπηρέτησε ως πρωθυπουργός της χώρας από τον Ιανουάριο του 2015 ως τον Απρίλιο του 2017. 
Υπηρέτησε ξανά στο αξίωμα του πρωθυπουργού για 3 μήνες επί προεδρίας Αλφά Ουμάρ Κοναρέ, από τις 18 Μαρτίου 2002 ως τις 8 Ιουνίου 2002.
Τον Απρίλιο του 2014 διορίστηκε από τον πρόεδρο Ιμπραΐμ Μπουμπακάρ Κεϊτά ως ανώτατος εκπρόσωπός του για τις συνομιλίες με τους αντάρτες. 
Όταν παραιτήθηκε ο Μουσά Μαρά από την πρωθυπουργία στις 8 Ιανουαρίου 2015 και την ίδια ημέρα διορίστηκε νέος πρωθυπουργός ο Κεϊτά.
Απεβίωσε σε ηλικία 78 ετών στις 2 Ιανουαρίου 2021.

## Παραπομπές


Κατηγορία:Πρωθυπουργοί του Μάλι
Grumman F2F

Το **Grumman F2F** ήταν μονοκινητήριο διπλάνο μαχητικό με ανασυρόμενο σύστημα προσγείωσης. Ήταν βασικό μαχητικό του Πολεμικού Ναυτικού των ΗΠΑ από το 1936 μέχρι το 1940. Επιχειρούσε από αεροπλανοφόρα και αεροδρόμια.

## Σχεδιασμός και ανάπτυξη
Η κατασκευάστρια Grumman είχε δημιουργήσει το επιτυχημένο διθέσιο μαχητικό FF, που ήταν αρκετά ταχύτερο ακόμα και από τα μονοθέσια μαχητικά της εποχής του, με αποτέλεσμα το Ναυτικό να της αναθέσει την ανάπτυξη νέου μονοθέσιου μαχητικού, του XF2F-1. Ήταν οπλισμένο με δύο πολυβόλα των 7,62&nbsp;mm. Επίσης περιλαμβάνονταν υδατοστεγή διαμερίσματα προκειμένου να μειωθεί το βάρος και να αυξηθούν οι πιθανότητες επιβίωσης σε περίπτωση αναγκαστικής προσθαλάσσωσης. Το πρωτότυπο πραγματοποίησε την παρθενική του πτήση στις 18 Οκτωβρίου 1933 φτάνοντας μέγιστη ταχύτητα 369&nbsp;km/h σε ύψος 2600&nbsp;m, δηλαδή κατά 35&nbsp;km/h μεγαλύτερη από του FF-1 στο ίδιο ύψος, χάρη στον πειραματικό αστεροειδή κινητήρα XR-1534-44 Twin Wasp Junior. Ήταν επίσης πιο ευέλικτο από το προαναφερθέν διθέσιο.

## Επιχειρησιακή ιστορία
Στις 17 Μαΐου 1934 το Ναυτικό παρήγγειλε 54 μαχητικά F2F-1. Το πρώτο παραδόθηκε στις 19 Ιανουαρίου 1935. Αργότερα παραγγέλθηκε ένα ακόμα προς αντικατάσταση αεροσκάφους που συνετρίβη στις 16 Μαρτίου 1935, φέρνοντας το σύνολο στα 55. Το τελευταίο παραδόθηκε στις 2 Αυγούστου 1935. Τα F2F-1 παρέμειναν στις μονάδες πρώτης γραμμής από το 1935 μέχρι το 1939 που αντικαταστάθηκαν από τα πιο σύγχρονα Grumman F3F. Μέχρι τον Σεπτέμβριο του 1940 όλα είχαν αντικατασταθεί και χρησιμοποιούνταν σαν εκπαιδευτικά ή βοηθητικά.

## Εκδόσεις
;XF2F-1
:Η ονομασία που έδωσε το Ναυτικό στο μοναδικό πρωτότυπο που κατασκευάστηκε (εσωτερικά ονομάζονταν G.6). Προωθούνταν από τον αστεροειδή κινητήρα XR-1534-44 Twin Wasp Junior των 625&nbsp;hp.
;F2F-1
:Έκδοση παραγωγής με τον κινητήρα R-1535-72 Twin Wasp Junior, ισχύος 700&nbsp;hp. Κατασκευάστηκαν 55 αεροσκάφη. 

## Χρήστες
; ΗΠΑ
* Πολεμικό Ναυτικό των ΗΠΑ

## Δείτε επίσης

### Αεροσκάφη που σχετίζονται με την ανάπτυξη του F2F
* Grumman FF
* Grumman F3F

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία

* Cacutt, Len, ed. “Grumman Single-Seat Biplane Fighters.” *Great Aircraft of the World*. London: Marshall Cavendish, 1989. ISBN 1-85435-250-4.
* Graff, Cory. *F6F Hellcat at War*. New York: Zenith Imprint, 2009. ISBN 978-0-76033-306-8.
* Swanborough, Gordon and Peter M. Bowers. *United States Navy Aircraft since 1911*. London: Putnam, Second edition, 1976. ISBN 0-370-10054-9.

F2F
Κατηγορία:Αεροσκάφη του Μεσοπολέμου
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Aichi H9A

Το **Aichi H9A** ήταν δικινητήρια αεράκατος του Ιαπωνικού Αυτοκρατορικού Ναυτικού. Χρησιμοποιήθηκε στον Δεύτερο Παγκόσμιο Πόλεμο σαν εκπαιδευτικό για τα πληρώματα των αερακάτων και σε άλλους δευτερεύοντες ρόλους. Σε όλη την διάρκεια του πολέμου τα H9A παρέμειναν στην Ιαπωνία με αποτέλεσμα οι Σύμμαχοι να μην γνωρίζουν την ύπαρξη τους μέχρι την άνοιξη του 1945 και να μην του αποδώσουν κάποια ονομασία αναφοράς, όπως έκαναν συνήθως με τους ιαπωνικούς τύπους.

## Σχεδιασμός και ανάπτυξη
Το H9A ήταν δικινητήρια ιπτάμενη άκατος που σχεδιάστηκε από την Aichi (εσωτερικά ονομάζονταν AM-212) για να καλύψει απαίτηση του Ναυτικού που αφορούσε την δημιουργία προηγμένης εκπαιδευτικής αερακάτου για την προετοιμασία των πληρωμάτων των προηγμένων αερακάτων Kawanishi H8K που σύντομα θα ενέτασσε σε υπηρεσία. Ο σχεδιασμός ξεκίνησε τον Ιανουάριο του 1940 και το πρώτο από τα τρία συνολικά πρωτότυπα πραγματοποίησε την παρθενική του πτήση τον Σεπτέμβριο του 1940. Το πλήρωμα κανονικά ήταν πενταμελές (κυβερνήτης/πιλότος, συγκυβερνήτης, ιπτάμενος μηχανικός, παρατηρητής και ασυρματιστής) αλλά υπήρχε χώρος για τρία ακόμα άτομα (εκπαιδευόμενους).

## Εκδόσεις
; H9A
: Τρία πρωτότυπα δοκιμών.
; H9A1
: Αεροσκάφη παραγωγής. Κατασκευάστηκαν 24 από την Aichi και άλλα 4 από την Nippon Hikoki.

## Χρήστες
; Ιαπωνία
* Ιαπωνικό Αυτοκρατορικό Ναυτικό

## Παραπομπές


## Βιβλιογραφία
* Francillon, Ph.D., René J. *Japanese Aircraft of the Pacific War*. London: Putnam & Company Ltd., 1979. ISBN 0-370-30251-6.
* Green, William. *Warplanes of the Second World War, Volume Five: Flying Boats*. London: Macdonald & Co. (Publishers) Ltd., 1962 (5th impression 1972). ISBN 0-356-01449-5.

## Εξωτερικοί σύνδεσμοι
* 

H9A
Κατηγορία:Αεροσκάφη του Β' Παγκοσμίου Πολέμου
Κατηγορία:Αεροσκάφη ναυτικής αεροπορίας
Κατηγορία:Αεράκατοι
Κατηγορία:Εμβολοκινητήρια στρατιωτικά αεροσκάφη
Consolidated XB2Y

Το **Consolidated XB2Y** ήταν αμερικανικό μονοκινητήριο διθέσιο διπλάνο βομβαρδιστικό κάθετης εφόρμησης της δεκαετίας του 1930. Προορίζονταν για χρήση με τα αεροπλανοφόρα του Πολεμικού Ναυτικού των ΗΠΑ αλλά δεν εντάχθηκε σε παραγωγή. Εκτός από το πρωτότυπο δεν κατασκευάστηκαν άλλα αεροσκάφη.

## Σχεδιασμός και ανάπτυξη
Στα 1932 το Ναυτικό εξέδωσε απαίτηση για την δημιουργία διθέσιου βομβαρδιστικού κάθετης εφόρμησης που θα επιχειρούσε από τα αεροπλανοφόρα του και θα μπορούσε να μεταφέρει 450 kg. Τον Ιούνιο του 1932 παραγγέλθηκαν πρωτότυπα των εταιρειών Consolidated Aircraft και Great Lakes Aircraft Company για την διεξαγωγή συγκριτικών δοκιμών. Η Consolidated παρουσίασε το Model 24 (σύμφωνα με το σύστημα ονοματοδοσίας του Ναυτικού καλούνταν XB2Y) -ένα μονοκινητήριο διπλάνο βασισμένο σε σχέδιο του Γραφείου Αεροναυτικής του Ναυτικού (το Γραφείο είχε γίνει μέρος της Consolidated Aircraft το 1929).
 
Προκειμένου να μπορεί το αεροσκάφος να αντέξει στις ισχυρότατες επιταχύνσεις κατά την άνοδο αμέσως μετά από μία βύθιση, μεγάλο μέρος του κεντρικού τμήματος της ατράκτου ήταν φτιαγμένο από ένα ενιαίο ατσάλινο κομμάτι. Το XB2Y προωθούνταν από αερόψυκτο αστεροειδή κινητήρα Pratt & Whitney R-1535 Twin Wasp Junior και είχε σταθερό σύστημα προσγείωσης. Υπήρχαν ξεχωριστά ανοιχτά κόκπιτ για τα δύο μέλη του πληρώματος. Ο πλοηγός κάθονταν πίσω και χειρίζονταν το οπίσθιο πολυβόλο. Ο πιλότος χειρίζονταν συγχρονισμένο πολυβόλο που έβαλε ανάμεσα από την έλικα.

Το πρωτότυπο XB2Y-1 (σειριακός αριθμός: *9221*) ολοκληρώθηκε το 1933 και παραδόθηκε στις 28 Ιουνίου αυτού του έτους. Κατά την διάρκεια των δοκιμών κατέστη σαφές ότι οι επιδόσεις του δεν ήταν ικανοποιητικές, γεγονός που σε συνδυασμό με το υψηλό κόστος κατασκευής οδήγησε στην απόρριψη του από το Ναυτικό. Προτιμήθηκε το ανταγωνιστικό αεροσκάφος της Great Lakes Aircraft Company, 60 μονάδες του οποίου κατασκευάστηκαν και μπήκαν σε υπηρεσία με την ονομασία BG-1.

Μετά την ακύρωση του προγράμματος, το μοναδικό XB2Y μετασκευάστηκε και απώλεσε την ικανότητα μεταφοράς βομβών. Με την νέα διάταξη μπορούσε να φτάσει σε ύψος 7100 m. Χρησιμοποιήθηκε τελικά από την NACA (τον πρόδρομο της σημερινής NASA στο Ερευνητικό Κέντρο του Langley στην Βιρτζίνια.

## Δείτε επίσης

### Παρόμοια αεροσκάφη
* Great Lakes BG
* Vought SBU Corsair

## Παραπομπές


## Βιβλιογραφία

*Donald, David (editor). *The Encyclopedia of World Aircraft*. Leicester, UK:Blitz Editions, 1997. ISBN 1-85605-375-X.
*Swanborough, Gordon and Bowers, Peter M. *United States Navy Aircraft since 1911*. London:Putnam, Second edition 1976. ISBN 0-370-10054-9.
*«United States Navy Aircraft». *[[Flight International|Flight]]*, 14 February 1935. pp. 178–179.
*Wegg, John. *General Dynamics Aircraft and their Predecessors*. London:Putnam, 1990. ISBN 0-85177-833-X.

XB2Y
Κατηγορία:Αεροσκάφη εγγύς υποστήριξης
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Νταγκ Χάμαρσκελντ

Ο **Νταγκ Χάμαρσκελντ** (*Dag Hjalmar Agne Carl Hammarskjöld*, 29 Ιουλίου 1905 - 18 Σεπτεμβρίου 1961) ήταν Σουηδός διπλωμάτης, οικονομολόγος και συγγραφέας. Επίσης ήταν ο δεύτερος Γενικός Γραμματέας του Ο.Η.Ε., υπηρετώντας από τον Απρίλιο του 1953 έως το θάνατό του σε αεροπορικό δυστύχημα το Σεπτέμβριο του 1961, οι συνθήκες του οποίου παραμένουν αδιευκρίνιστες, με ενδείξεις εμπλοκής της CIA, αν και η αναφορά της αμερικανικής υπηρεσίας έδειχνε την KGB. Βραβεύτηκε μετά θάνατον με Βραβείο Νόμπελ Ειρήνης (1961).

## Θάνατος
Στις 18 Σεπτεμβρίου του 1961 ο γενικός γραμματέας του Ο.Η.Ε. Νταγκ Χάμαρσκελντ σκοτώθηκε μαζί με 13 συνεπιβάτες του, όταν το αεροσκάφος που τον μετέφερε από τη Λεοπολντβίλ (σημερινή Κινσάσα στο Κονγκό) προς την πόλη Ντόλα της Βόρειας Ροδεσίας, όπου θα συναντούσε τον Μωυσή Τσόμπε, συνετρίβη σε δασώδη περιοχή κοντά στα σύνορα Κονγκό-Ροδεσίας.

Τα ακριβή αίτια του δυστυχήματος δεν έγιναν ποτέ γνωστά, παρόλο που η εκδοχή της κατάρριψης του αεροσκάφους διατυπώθηκε επανειλημμένα. Ύστερα από συζητήσεις και διαξιφισμούς στον Ο.Η.Ε., προσωρινός γενικός γραμματέας εκλέχθηκε ο Βιρμανός Ου Θαντ, ο οποίος τον επόμενο χρόνο μονιμοποιήθηκε.

Ο θάνατος του Νταγκ Χάμαρσκελντ αποτέλεσε το θέμα του ντοκιμαντέρ με τίτλο *"Πολιτικές δολοφονίες: Νταγκ Χάμαρσκελντ"* (Political assassinations: Dag Hammarskjold), σκηνοθεσίας του Χανς Ρούντγκερ Μίνοου, και του βιβλίου *"Ποιος σκότωσε τον Χάμαρσκελντ"* (2011) της Βρετανίδας ερευνήτριας Σούζαν Γουίλιαμς.

## Παραπομπές


## Εξωτερικοί σύνδεσμοι

*Η αεροπορική τραγωδία, το σαμποτάζ και ο Τούτου εφημερίδα ΤΟ ΒΗΜΑ
*Ανοίγει ο φάκελος του μυστηριώδους θανάτου του πρώην ΓΓ του ΟΗΕ newsbomb.gr
*Ποιος σκότωσε τον ειρηνοποιό; εφημερίδα ΤΑ ΝΕΑ
*UN Secretary-General Dag Hammarskjöld Ηνωμένα Έθνη

Κατηγορία:Γενικοί Γραμματείς του ΟΗΕ
Κατηγορία:Βραβευμένοι με Νόμπελ Ειρήνης
Κατηγορία:Σουηδοί ευγενείς
Telewizja Polska

Η **Τηλεόραση της [[Πολωνία]]ς** (πολωνικά: **Telewizja Polska**, **TVP**) είναι η δημόσια τηλεόραση της Πολωνίας η οποία ιδρύθηκε το 1952. Μεταδίδει σε όλη τη χώρα, ενώ υπάρχει το δορυφορικό κανάλι (TVP Polonia) που μεταδίδει στις ΗΠΑ, στον Καναδά, στην Αυστραλία 24 ώρες το 24ωρο. Χρηματοδοτείται από το Υπουργείο Εξωτερικών στην Πολωνία και από διαφημίσεις.

## Τηλεοπτικά κανάλια

## Αναλυτικότερα

### TVP1
Το πρώτο κανάλι TVP1, μεταδίδει ειδήσεις, θέματα επικαιρότητας, ταινίες, δράματα, και τον αθλητισμό. Πιο συγκεκριμένα μερικές από τις εκπομπές είναι: Εκδίκηση (ξένη σειρά), Διαγωνισμός Τραγουδιού Eurovision (ψυχαγωγία), Εθνική Πολωνίας (αθλητισμός), Tabaluga (παιδική σειρά) και άλλες. Το TVP1 έχει και ξεχωριστό κανάλι HD, το TVP1 HD. Μεταδίδει και σε περιοχές της Λιθουανίας. 

### TVP2
Μεταδίδει ειδήσεις, ταινίες, κωμωδίες, σαπουνόπερες, τηλεοπτικές σειρές, stand-up comedies, εκπομπές πολιτισμού, τον αθλητισμό και τηλεπαιχνίδια. Μερικές από τις εκπομπές είναι: Ο mnie się μ.σ.α martw (Μην ανησυχείτε για μένα, κωμική σειρά), Rozmowy po-szczególne (κουλτούρα - πολιτισμός) κ.α.
Το TVP2 έχει και ξεχωριστό κανάλι HD, το TVP2 HD. Μεταδίδει και σε περιοχές της Λιθουανίας. 

### TVP Polonia
Κανάλι για την Πολωνική διασπορά. Έχει την έδρα του στη Βαρσοβία και μεταδίδει προγράμματα πολιτισμού σε πολλές χώρες του κόσμου.

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικοί σταθμοί
Κατηγορία:Πολιτισμός της Πολωνίας
Κατηγορία:Κρατικοί ραδιοτηλεοπτικοί σταθμοί
Κατηγορία:Επιχειρήσεις Μέσων Μαζικής Ενημέρωσης
ΦΚ Αμκάρ Περμ

Η **Αμκάρ Περμ** είναι μια επαγγελματική, ποδοσφαιρική ομάδα η οποία συμμετέχει στο Πρωτάθλημα Ρωσίας. Ιδρύθηκε το 1994 και έδρα της είναι το Περμ. Συμμετέχει στην ανώτατη κατηγορία της Ρωσίας από το 2004. Έδρα της ομάδας είναι το Zvezda Stadium, χωρητικότητας 17000 θεατών.

## Εξωτερικοί σύνδεσμοι
*Amkar official site 
*Amkar female supporters' site 
*Fan club site 

Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις ποδοσφαιρικών ομάδων το 1993
Εθνική ΕΣΣΔ Κ-21 (ποδόσφαιρο ανδρών)

Η **εθνική ομάδα ποδοσφαίρου της ΕΣΣΔ Κ-21** εκπροσωπούσε την ΕΣΣΔ στο διεθνές ποδόσφαιρο για ποδοσφαιριστές κάτω των 21 ετών. Πριν το 1978 ήταν γνωστή σαν Εθνική ΕΣΣΔ Κ-23. Σταμάτησε να υπάρχει όταν διαλύθηκε η Σοβιετική Ένωση.

Συστάθηκε το 1976, μετά τη δημιουργία του Ευρωπαϊκoύ Πρωταθλήματος Κ-21. Η ομάδα είχε κερδίσει δύο φορές τη διοργάνωση, ενώ είχε φτάσει στα ημιτελικά άλλη μία φορά.

## Εξωτερικοί σύνδεσμοι
* UEFA Under-21 website Contains full results archive
* The Rec.Sport.Soccer Statistics Foundation Contains full record of U-21/U-23 Championships.

Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνική ΕΣΣΔ (ποδόσφαιρο)